A nyitva tartás rendje

Az intézmény szorgalmi időben hétfőtől péntekig reggel 8,00 órától 20,00 óráig tart nyitva. Az intézményt szombaton általában, vasárnap és munkaszüneti napokon zárva kell tartani.

Rendezvények esetén a nyitva tartásra, valamint a szokásos nyitvatartási rendtől való eltérésre az igazgató ad engedélyt. Az iskolában folyó oktatás - szükség esetén - szombat délelőttre (8-14 óráig) is kiterjedhet.

A fő utca 127. alatt használatban lévő szaktantermek nyitvatartási rendjére a Művészetek Háza szabályzata az irányadó.

A pilisszántói telephely nyitvatartási rendje a Pilisszántói Általános Iskola nyitvatartási rendjéhez igazodik.

A tanulók, szüleik és a tanárok nyitvatartási időn belül tartózkodhatnak az épületben. A technikai alkalmazottak a munkarendjükben meghatározott időben végzik feladataikat.

A hivatalos ügyek intézése az iskolatitkári irodában történik hétfőtől csütörtökig 8-16 óra között, pénteken 14 óráig. Az iskolatitkár nem csak a székhelyen lát el feladatokat, ezért bizonyos iskolai hivatalos ügyeket megadott előre meghirdetett, vagy egyeztetett időpontban lehet végezni.

Az iskola a tanítási szünetekben az ügyeleti rend szerint tart nyitva. A nyári szünetben irodai ügyeleti napokat kell tartani. Ennek közzétételéről az igazgató gondoskodik.

Amennyiben külső okok miatt szombaton tanítást, vagy egyéb programot kell szervezni az intézmény nyitásának és zárásának megszervezése az intézményvezető feladata.